Okirat száma:7/19-29/2019.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján az Integrált Nappali Szociális Intézmény alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Integrált Nappali Szociális Intézmény
      2. rövidített neve: INSZI
   2. A költségvetési szerv
      1. székhelye:7626 Pécs, Felsőbalokány u. 1/F.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 |  | 7632 Pécs, Littke József u. 10. |
| 2 |  | 7621 Pécs, Apáca u. 12. |
| 3 |  | 7691 Pécs-Vasas, „D” u. 2. |
| 4 |  | 7691 Pécs, Somogy u. 70. |
| 5 |  | 7623 Pécs, Garay u. 33. |
| 6 |  | 7626 Pécs, Felsőbalokány u. 1/C. |
| 7 |  | 7626 Pécs, Felsőbalokány u. 1/G. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2000. 07.01.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Pécsi Többcélú Agglomerációs Társulás Társulási Tanácsa
      2. székhelye:7621 Pécs, Széchenyi tér 1.
   2. A költségvetési szerv fenntartójának
      1. megnevezése: Pécsi Többcélú Agglomerációs Társulás
      2. székhelye:7621 Pécs, Széchenyi tér 1.
3. **A költségvetési szerv tevékenysége**
   1. A költségvetési szerv közfeladata: Szociális alapellátás biztosítása a szociális igazgatásról és szociális ellátásokról szóló 1993. évi III. törvény 62. §, 63. §, 65. §, 65/A. § (ezen belül pszichiátriai betegek részére nyújtott közösségi ellátás), 65/F. § alapján, továbbá fejlesztő foglalkoztatás a 99/B. § alapján, valamint az otthoni szakápolási tevékenységről szóló 20/1996. (VII.26.) NM rendelet szerinti otthoni szakápolási feladat ellátása.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 889900 | Máshová nem sorolható egyéb szociális ellátás bentlakás nélkül |

* 1. A költségvetési szerv alaptevékenysége:

Nappali ellátást biztosít a saját otthonukban élő, tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek részére, 7626 Pécs, Felsőbalokány u. 1/G., valamint a 7632 Pécs, Littke József u. 10., 7691 Pécs, Somogy u. 70., 7691 Pécs-Vasas, „D” u. 2. szám alatti telephelyein. Nappali ellátását biztosít, szociális és mentális támogatásra szoruló, önmagukról való gondoskodásra részben képes demens betegek részére, 7626 Pécs, Felsőbalokány u. 1/G. sz. alatti telephelyén.

Azoknak a szociálisan rászorultaknak a legalább napi egyszeri meleg étkezéséről gondoskodik, akik ezt önmaguk, illetve eltartottjaik részére tartósan vagy átmeneti jelleggel nem képesek biztosítani, székhelyén illetve valamennyi telephelyén.

Házi segítségnyújtás keretében ellátást biztosít az igénybe vevő személy saját lakókörnyezetében, az önálló életvitel fenntartása érdekében székhelyén, valamint a 7632 Pécs, Littke József u. 10., 7623 Pécs, Garay u. 33., 7691 Pécs, Somogy u. 70. és a 7626 Pécs, Felsőbalokány u. 1/C. sz. alatti telephelyein.

Jelzőrendszeres házi segítségnyújtást biztosít, a krízishelyzetek elhárítása céljából, a saját otthonukban élő, egészségi állapotuk és szociálishelyzetük miatt rászoruló időskorú vagy fogyatékos személyek, illetve pszichiátriai betegek részére székhelyén.

Közösségi ellátást és nappali ellátást, valamint fejlesztő foglalkoztatást biztosít pszichiátriai betegek részére a 7621 Pécs, Apáca u. 12. sz. alatti telephelyén.

Otthoni szakápolást, gyógytornát biztosít szakápolásra, rehabilitációra szoruló betegei részére, valamint kórházból kikerült, és utókezelést igénylő betegek számára, a 7632 Pécs, Littke József u. 10. sz. alatti telephelyén.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 072410 | Otthoni (egészségügyi) szakápolás |
| 2 | 101141 | Pszichiátriai betegek nappali ellátása |
| 3 | 101143 | Pszichiátriai betegek közösségi alapellátása |
| 4 | 102031 | Idősek nappali ellátása |
| 5 | 102032 | Demens betegek nappali ellátása |
| 6 | 107030 | Szociális foglalkoztatás, fejlesztő foglalkoztatás |
| 7 | 107051 | Szociális étkeztetés szociális konyhán |
| 8 | 107052 | Házi segítségnyújtás |
| 9 | 107053 | Jelzőrendszeres házi segítségnyújtás |

* 1. A költségvetési szerv illetékessége, működési területe: Pécs Megyei Jogú Város közigazgatási területe, valamint Abaliget, Aranyosgadány, Áta, Bakonya, Baksa, Berkesd, Birján, Bogád, Bosta, Cserkút, Egerág, Ellend, Görcsöny, Gyód, Husztót, Keszü, Kisherend, Kozármisleny, Kovácsszénája, Kökény, Kővágószőlős, Kővágótöttös, Lothárd, Magyarsarlós, Nagykozár, Ócsárd, Orfű, Pécsudvard, Pellérd, Pereked, Pogány, Regenye, Romonya, Szalánta, Szemely, Szilágy, Szilvás, Szőke, Szőkéd, Tengeri, Téseny közigazgatási területe.

1. **A költségvetési szerv szervezete és működése**
   1. A költségvetési szerv vezetőjének megbízási rendje:

A közalkalmazottak jogállásáról szóló 1992. évi XXXIII. törvény és a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendeletben foglaltak szerint Pécsi Többcélú Agglomerációs Társulás Társulási Tanácsa pályázat útján bízza meg. A kinevezésre pályázati kiírást követően kerül sor, határozott időtartamra (legfeljebb 5 év). Az egyéb munkáltatói jogokat Pécsi Többcélú Agglomerációs Társulás Társulási Tanács elnöke gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. törvény az irányadó |
| 2 | közfoglalkoztatási jogviszony | a közfoglalkoztatásról szóló és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény az irányadó |

Az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak az Integrált Nappali Szociális Intézmény 2019. május 22. napján kelt, …………………………………………… napjától alkalmazandó 7/19-28/2019. okiratszámú módosító okirattal végrehajtott módosítása szerinti tartalmának.

Kelt: Pécs, 2019.

P.H.

Magyar Államkincstár